John Hanmer, Barwn 1af Hanmer

Roedd John Hanmer, Barwn 1af Hanmer (22 Rhagfyr 1809 - 8 Mawrth 1881), (Syr John Hanmer Bt rhwng 1828 a 1872), yn Aelod Seneddol Bwrdeistrefi Fflint.

Cefndir ac addysg 
Roedd Hanmer yn fab i Thomas Hanmer, mab hynaf Syr Thomas Hanmer, 2il Farwnig. Ei fam oedd Arabella Charlotte, merch T S D Bucknell. Addysgwyd ef yng Ngholeg Eton a Choleg Christ Church, Rhydychen. Yn 1828, olynodd ei daid fel y trydydd Barwnig.

Gyrfa wleidyddol 
Eisteddodd Hanmer fel Aelod Seneddol Yr Amwythig rhwng 1832 a 1837, ar gyfer Kingston upon Hull rhwng 1841 a 1847 a Bwrdeistrefi'r Fflint rhwng 1847 a 1872. Bu hefyd yn gwasanaethu fel Uchel Siryf Sir y Fflint ym 1832. Ym 1872 fe'i dyrchafwyd i Dŷ'r Arglwyddi fel y Barwn Hanmer, o Hanmer a'r Fflint, yn Sir y Fflint.

Teulu 
Priododd Georgiana Chetwynd, merch Syr George Chetwynd, 2il Barwnig, ym 1833. Nid oedd plant o'r briodas. Bu farw Arglwyddes Hanmer ym Mawrth 1880. Bu farw'r Arglwydd Hanmer ym Mawrth 1881, yn 71 mlwydd oed.

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1809
Categori:Gwleidyddion y 19eg ganrif o Gymru
Categori:Marwolaethau 1881